Βασιλόπιτα

εναλλ.=Βασιλόπιτα με επικάλυψη σοκολάτας.|μικρογραφία|Βασιλόπιτα με επικάλυψη σοκολάτας
εναλλ.=Βασιλόπιτα με ζάχαρη|μικρογραφία|Βασιλόπιτα με άχνη ζάχαρη
Βασιλόπιτα ονομάζεται η πίτα που παρασκευάζεται σε ορισμένες χώρες από τους χριστιανούς παραμονές της Πρωτοχρονιάς και κόβεται (μοιράζεται) στην αλλαγή του χρόνου.

Οι Μικρασιάτες καθιέρωσαν την σημερινή μορφή της βασιλόπιτας, ως γλυκιάς βασιλόπιτας (τη λεγόμενη «πολίτικη» ή «σμυρνέικη»), η οποία παρασκευάζεται κυρίως από αλεύρι, αυγά, ζάχαρη και γάλα, παρασκευάζεται σε διάφορα μεγέθη και είδη αλλά συνήθως είναι φουσκωτή, αφράτη και γλυκιά. Έτσι συναντώταν στις αρχές του προηγούμενου αιώνα στην Αθήνα, τη Θεσσαλονίκη και σε άλλα μέρη όπου εγκαταστάθηκαν πρόσφυγες από την Κωνσταντινούπολη και τη Μικρά Ασία. Σε άλλα μέρη επικρατούν άλλοι τρόποι παρασκευής με μπαχαρικά κ.α. Στη δυτική Μακεδονία συχνά η αντίστοιχη βασιλόπιτα είναι μια τυρόπιτα ή πρασόπιτα. Κοινό γνώρισμα είναι ότι στο εσωτερικό τοποθετείται νόμισμα και παλαιότερα, και ανάλογα τον τόπο, «σημάδια», όπως μικρά κομμάτια αχύρου, κληματόβεργας, ελιάς, τυριού και πολλά άλλα, με διάφορες παραλλαγές ανά τόπους, συχνά ως προσπάθεια εξασφάλισης καλής τύχης για την αγροτική ή την ζωική παραγωγή του τυχόντος. Αλλού αντί αυτού του εθίμου, κατασκευάζουν μικρό στεφάνι από κληματόβεργες που όποιος το βρει στα χωράφια θα είναι πάλι τυχερός στα σπαρτά, ή στην ελαιοπαραγωγή ή στο κρασί κλπ. Συχνά (και ιδίως στην σύγχρονη μορφή του εθίμου) αναγράφεται πάνω στη ο αριθμός του νέου έτους. 

 Ελληνικό Έθιμο 
Βασιλόπιτα, κατά το Ελληνικό έθιμο, ονομάζεται η πίτα που παρασκευάζεται παραμονή της Πρωτοχρονιάς περιέχει ένα χρυσό φλουρί (νόμισμα) που σύμφωνα με την παράδοση θα φέρει καλή τύχη σε αυτόν που θα το βρει και κόβεται και μοιράζεται σε οικογενειακή συγκέντρωση αμέσως με τον ερχομό του νέου έτους συνήθως μετά από φαγοπότι. Γράφεται πάνω στη Βασιλόπιτα ο αριθμός του νέου έτους με σειρά αποφλοιωμένων αμυγδάλων σοκολάτα ή με ζάχαρη. Έτσι λίγο πριν πάει 24:00 ακριβώς τα μεσάνυχτα την ώρα που κοντεύει να γίνει η αλλαγή του έτους σβήνουν τα φώτα και μετρώντας αντίστροφα από το δέκα μέχρι το ένα και αμέσως μετά ξανανάβουν ευχόμενοι και αντευχόμενοι όλοι χρόνια πολλά και ευτυχισμένο το νέος έτος με το υπερθέαμα πυροτεχνημάτων στον ουρανό. Η Βασιλόπιτα μπαίνει πάνω στο τραπέζι όπου ο νοικοκύρης αφού την σταυρώσει με το μαχαίρι τρεις φορές λέει: Χρόνια Πολλά και του Χρόνου! και αρχίζει να την κόβει με πρώτο κομμάτι του Σπιτιού, Χριστού, της Παναγίας, του του Σπιτονοικοκύρη, της Σπιτονοικοκυράς, του Φτωχού, του Αγίου Βασιλείου και των άλλων παρισταμένων κατά τάξη συγγένειας και ηλικία με τελευταίο το κομμάτι του φτωχού ή πάλι του σπιτιού, χωρίς βέβαια να λησμονούνται τυχόν μετανάστες, ασθενείς και άλλα πρόσωπα της οικογένειας που για διάφορους λόγους δεν παρίστανται μαζί με το άνοιγμα λευκού οίνου (σαμπάνιας). Με τον ερχομό του νέου έτους γιορτάζουν: Ο Βασίλειος, η Βασιλεία, ο Βασιλικός, η Βασιλική κ.α. Το κόψιμο της Βασιλόπιτας γίνεται και τις άλλες μέρες του «Δωδεκαήμερου» των εορτών. Υπουργεία, υπηρεσίες, σχολεία, γραφεία και σύλλογοι μπορεί να κόβουν βασιλόπιτες μέχρι και τον μήνα Φεβρουάριο.
Ιστορία
Το έθιμο της βασιλόπιτας πιθανόν έχει τις ρίζες του στην αρχαία ελληνική εορτή των «Κρονίων» και των ρωμαϊκών «Σατουρναλίων» που παρέλαβαν οι Φράγκοι. Κατά τον θρύλο από την Ελλάδα, το έθιμο προέρχεται από τον Μέγα Βασίλειο, ωστόσο κάτι τέτοιο δεν στηρίζεται σε κάποια βάση.

Παραπομπές

 Εξωτερικοί σύνδεσμοι 


 Συνταγή για παραδοσιακή Βασιλόπιτα

Κατηγορία:Θρησκευτικά έθιμα
Κατηγορία:Πρωτοχρονιά
Κατηγορία:Πίτες